UMNYANGO weMfundo ePhakeme, iSayensi nobuChwepheshe udonse ngendlebe abazobhalisa emakolishi azimele, ukuthi babheke ukuthi awasiwona yini ombombayi. Wathi kumele babhekisise nokuthi izifundo azihlinzekayo zisemthethweni futhi zigunyaziwe wumnyango. Maikemišetšo a thutelo ye ke go bapetša melao yeo e laolago bošoro ka magaeng go la Ethiopia le India go šupa ge eba melao ye e phethagatšwa ka mokgwa wo o ka thušago go fihlelela dipoelo tše di nyakwago. Tshedimošo e kgobokeditšwe ka mokgwa wa ditherišano tše di tseneletšego le batšwasehlabelo ba itemogetšego bošoro ka magaeng le tlhahlobo ya dikahlolo tša bokgaolakgang tša melato ya bošoro ka magaeng ka toropong ya Jimma, Borwa- Bodikela bja Ethiopia, gammogo le toropo ya Ranni, selete sa Kerala ka go India. Thutelo ya dingwalo ka botlalo e phethagaditšwe ya bošoro ka magaeng kgahlanong le basadi go la India le Ethiopia, melao le ditumelelano tša boditšhabatšhaba ka ga bošoro kgahlanong le basadi le mekgwa ye e amogetšwego boemong bja boditšhabatšhaba go ba ye mekaonekaone ya melao ya bošoro ka magaeng. Melao ya Ethopia yeo e laolago bošoro ka magaeng e bapeditšwe le melao yeo e swanago le yona go la India. Tlhago, seo se hlolago, bogolo le tlwaelo ya tiragalo ya bošoro ka magaeng ka kakaretšo dinageng tše pedi tše di šupilwe. Dikhwetšo tša thutelo ye di bontšha mafokodi a fapanego go melao yeo e laolago bošoro ka magaeng dinageng tše pedi tše ao a dirago gore melao ye e tshele mekgwa ye e amogetšwego boemong bja boditšhabatšhaba go ba ye mekaonekaone. Go lemogilwe gape gore tlhakamolao e nnoši ga e na maatla ao a lekanego go rarolla bošoro ka magaeng, ka ge mabaka a mangwe a setšhaba le setšo a akareditšwe. Tlhokego ya tlhakamolao ya maemo ao a phagamišitšwego ka go India le Ethiopia go lwantšha bošoro ka magaeng e šupilwe. Maano a tsenogare go fa tshedimošo ka melaotshepetšo le diphetogo tša melao ye e tsebišitšwego malebana le bošoro ka magaeng ka go India le Ethiopia ka gorealo a šišintšwe. Mafelelong, thutelo ye e tlaleletša go bontši bja tsebo ye e lego gona ka ga go rarolla bošoro ka magaeng ka go dinaga tše.